《兰溪道中》
宋代·宋庆之

朝买兰溪船，暮泊香头市。
如何十月天，复此连夜雨。
朔风寒似铁，晓色暗如土。
道行不见人，路哭疑是鬼。
栖栖远方士，忽忽乡心起。
落叶响疏庭，空灯照寒被。
离家能几时，旅况已如此。
茫茫楚山云，渺渺楚江水。
屈指计行程，此去复万里。

作者简介：温州永嘉人，字元积，一字希仁。度宗咸淳进士。监庆元府盐仓，辟浙东幕，未及引见而卒。有《饮冰诗集》。